ગુરુ-શિષ્ય પરંપરા દ્વારા પરાવિદ્યાની પ્રાપ્તિ કરાવે એવા અનુભવસિદ્ધ જ્ઞાનને ઉપનિષદ્‌માં દર્શાવાયું છે. આ જ્ઞાન મૃત્યુ પછી તો વ્યક્તિને મુક્ત કરી શકે, પરંતુ એથી પણ આગળ વ્યક્તિને જીવન્મુક્ત(દુન્યવી આસક્તિથી મુક્ત) બનાવી દેવાની શક્તિ ધરાવે છે. મૃત્યુ તો નિશ્ચિત છે, માટે જ નચિકેતા વગેરેના પ્રસંગો આપણને શીખવે છે કે, સાચા ગુરુ દ્વારા આ પરાવિદ્યાની પ્રાપ્તિ થતાં આપણે પણ જીવનમાં મૃત્યુથી નિર્ભય બની, આસક્તિરહિત શાશ્વત સુખની પ્રાપ્તિ કરી શકીએ છીએ.